Дэгъу дэдэу К1эрэщэ Тембот адыгэ фольклорыр зэриш1эрэм, ащ итхыдэжъхэмрэ  иорэдыжъхэмрэ къа1уатэрэм яш1уагъэк1э адыгэмэ ящы1ак1э къыгъэлъэгъон елъэк1ы. Гущы1эм фэш1, адыгэм зек1о к1оныр зэрик1асэм ылъапсэ чыжьэу зэрэк1орэр къыхегъэщы. Зек1ок1оныр ары анахь гукъэк1ыжь дахэхэр зэпхыгъэхэр. Щы1эк1э къиным мак1э гуш1уагъоу къыхэк1ыщтыгъэр,  ищы1эныгъи пхъашэшъ, адыгэл1ым ишэни пхъашэу къэтэджы. Ар пшысэхэм, тхыдэжъхэм, таурыхъхэм, орэдыжъхэм къа1уатэ. Авторым къызэритхырэмк1э, зэо мыухыжьэу зыхэтым адыгэр къыфызэу исатырхэр п1уак1э хъугъэу зызщигъэпсэфырэ охътэ мак1эм, орэд гухэк1ыр къыхидзэщтыгъ, ащ ымакъэ шъоф пц1анэм щышъуирэ жьыбгъэм ымакъэ фэдагъ. Ащ шыу закъоу шъофым риубытагъэм фэдэу, зыкъо закъо зыш1ок1одыгъэ ным е зишъхьагъусэ зимы1эжь шъузым игъымакъэ угу къыгъэк1эу къэ1ущтыгъ.